[{"text_idx": "#000001", "text": "Llwyddiant Prentisiad yng Ngwobrau\u2019r QSA"}, {"text_idx": "#000002", "text": "Mae Sgil Cymru yn dathlu\u2019i llwyddiant, ar o\u0302l i bedwar o\u2019i enwebai gipio Gwobrau Prentisiaeth Cynrhair Ansawdd Sgiliau (CAS) 2017 yng Nghaerdydd neithiwr. Mae\u2019r CAS yn gonsortiwm unigryw o ddarparwyr hyfforddiant dysgu yn y gwaith, sydd yn gweithio ar y cyd gyda dros mil o gyflogwyr i gynnig prentisiaethau dros ystod eang o sectorau \u2013 o Drin Gwallt i Waith Modurol, Cyfryngau Creadigol i Fferylliaeth. Cafodd y seremoni wobrwyo ei gynnal yng nghampws canolog Coleg Caerdydd a\u2019r Fro, lle dathlwyd llwyddiant ar draws amryw o sectorau, gyda phedwar o enwebiadau Sgil Cymru yn ennill gwobrau."}, {"text_idx": "#000004", "text": "Yr ail gwmni o\u2019r sector greadigol i ennill oedd Cardiff Theatrical Services. Ennillon nhw wobr croes-sector Cyflogwr Bach y Flwyddyn. Mae CTS yn adeiladu setiau ar gyfer opera, theatre, ffilm a chynhyrchiadau teledu, ac maent yn eu ail flwyddyn o gyflogi prentisiaid trwy raglen Sgil Cymru. Maent hefyd wedi cyflogi graddedigion eraill o raglen Sgil Cymru."}, {"text_idx": "#000006", "text": "Ennillodd Dewi Foulkes, technegydd effeithiau arbennig sydd yn gweithio i Real SFX, wobr Ysbrydoliaeth y Flwyddyn, yn cydnabod ei lwyddiant o fewn y diwydiant arbennig yma ers iddo gwblhau ei brentisiaeth yn 2012. Yn ddiweddar ennillodd Dewi yr Emmy am \u2018Outstanding Special Visual Effects in a Supporting Role\u2019 am ei waith ar Sherlock. Roedd gweld Dewi yn ennill y wobr yn eitha peth gan na fu yn agos at set deledu na ffiilm cyn ei brentisiaeth. Mae Dewi yn ysbrydoli\u2019r genhedlaeth nesaf o brentisiaid."}, {"text_idx": "#000007", "text": "Mae Sgil Cymru yn llongyfarch pob ennillydd, ac yn edrych ymlaen at flwyddyn arall o lwyddiant arbennig i\u2019n cyflogwyr a\u2019n prentisiaid."}]